 Proza - : - Fructe de mare de rechesan gheorghe : - Fructe de mare de rechesan gheorghe"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > o amintire... (Poezie) > in capul... (Proza) > Mos Nicolae... (Proza) > papusi din... (Poezie) > niciodata... (Poezie) > amintiri din... (Poezie) > fata din... (Poezie) > macabra... (Poezie) > iarba verde... (Poezie) > cititorul de... (Poezie) > poemul... (Poezie) > liftierele ... (Poezie) > Conversatie... (Proza) > tot ceea ce... (Poezie) > alef 1 ... (Poezie) > Notorietate ... (Personale) > Belerophon... (Proza) > ex aequo ... (Poezie) > xxx ... (Personale) > in capul... (Proza) > Saphardine... (Poezie) > citindu-l pe... (Poezie) > interviu cu... (Proza) > O ciorba... (Poezie) > Boul Apis cu... (Poezie) > in capul... (Proza) > in capul... (Proza) > in capul... (Proza) > Rezervatia ... (Poezie) > amintire din... (Poezie) > sopirla ... (Poezie) > Salciile... (Poezie) > Dupa-amiaza... (Poezie) > soarele ca... (Poezie) > domnisoara... (Poezie) > note pentru... (Poezie) > riduri... (Poezie) > Adelina... (Proza) > Kilometrul... (Proza) > Umbre fara... (Poezie) > Un geto-dac... (Proza) > pastel... (Poezie) > antiFabula ... (Poezie) > ... (Poezie) > Despuierea... (Poezie) > Despuierea... (Poezie) > Oala... (Poezie) > Antineea si... (Proza) > poem de 23... (Poezie) > caniculare 1... (Poezie) > Homer a fost... (Personale) > O lansare de... (Proza) > Conversatie... (Proza) > De ce nu... (Proza) > peisaj cu... (Poezie) > poem barbar... (Poezie) > Aureea, mon... (Proza) > cool ... (Poezie) > Visul rimei... (Poezie) > Ora la care... (Proza) > Falie ... (Poezie) > Saptamina... (Poezie) > O ilustrata... (Proza) > Concupiscenc... (Proza) > Garda Rosie... (Proza) > pastel... (Poezie) > tonuri... (Poezie) > Aud cum... (Proza) > Stop-cadru... (Poezie) > Grajdarul... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13944218 index.html' > Vizionari: 1010 > Fructe de mare proza [ ] midpoint - - - - - - - - - - - - - - - - - - - - - - - - - de rechesan gheorghe [danrec ] 2010-06-12 | | " Maninci ca o anorexica! " constata Bogdan tragind in dreptul lui farfuria plina cu crustacee, moluste si bucati de cefalopode inecate intr-un sos viscos, albastrui. " Nu sunt anorexica...pur si simplu nu-mi plac fructele de mare!" se apara Adriana si inghiti doua-trei guri din paharul cu suc de portocale. Papilele gustative i se razvratira, biciuite de valurile dulci-acre, dar aroma de alge fermentate, iod, sare si carne salcie, gretoasa, tot nu-i disparu din gura. "Sigur nu mai maninci?" " Nu, cred ca m-am saturat!" " Sa comand altceva? Uite, de pilda, linguini cu midii, pesto si busuioc sau fettuccini con..." " Nu, nu mi-e foame!" El isi infipse furculita in cadavrul albicios, flescait al unui calamar, o rasuci apucind in dintii de metal carcasele portocalii a doi-trei creveti si impinse intreaga imbucatura in gura, mestecind cu pofta. Picuri uleiosi de sos i se scursera pe barbie, in timp ce gemind lacom, inghiti inca o incarcatura de tentacule si lamelibranhiate rozalii. Se intrerupse din mestecat privind-o grijuliu: " Poate vrei un cocktail de langustine? Nimeni nu rezista la asa ceva...Mi-amintesc si acum de savoarea incomparabila a langustinelor din Agueda, perpelite pe jar si servite cu unt si sos de usturoi!" Dupa ce goli toata farfuria, adunind si ultimele farime de carne si sos, sorbi o gura de Sauvignion auriu, atintind-o cu ochii lui cafenii-catifelati, umezi ca ai unui cocker: " stiu ca nu esti anorexica...ai masuri perfecte dar esti obsedata de kilograme...da’ ia spune-mi, chiar te-ai despartit de Sorin?" Un spasm dureros ii impunse cosul pieptului, iar din penumbra ii rasari in memorie atmosfera studioului, plin de pinze proaspat grunduite, pensule si tuburi goale de pigmenti, imbicsit de fumul tigarilor si mirosul aspru de ulei, vopsea si clei. " El te vroia slaba? Sau dimpotriva ii placeau nudurile rubensiene, lascive, carnoase?" Nu-i raspunse. Chinuita de imaginea de nesters a mebrelor incolacite, a animalului cu doua spinari care gemea pe canapea chiar sub privirile ei, isi aprinse o tigareta lunga,bruna, cu dunga aurie deasupra filtrului. Aparatul de conditionat aerul biziia monoton, dinspre bucatarie veneau arome de busuioc, usturoi, ulei de masline si carnuri marine. " Cind eram cu Soraya, ma ingrasasem vreo zece kilograme..." Clipi dezorientata, suflind un colac albastrui de fum inspre tavanul decorat al fresco in culori calde: " Ce-ai spus?" " Soraya ma rasfata cu dulciuri iraniene: curmale,smochine, rodii, migdale confiate, halva din susan, lokum cu fistic...ma-ndopam ca un sultan ca sa am energie ...eh! a fost ca-n o mie si una de nopti..." Mintea. Toti prietenii lor stiau ca Soraya nu-i fusese amanta. il lasase doar sa o fotografieze. Portrete superbe, incadrate de taietura intunecata a ceadorului: ochii stralucitori, aurii de pantera, sub arcul perfect al sprincenelor, buzele carnoase, rasfrinte intr-un suris misterios sau dimpotriva rigide, imuabile ca ale statuilor hieratice din Persepolis. Un singur nud, ca o concesie finala, un trup de bronz tolanit lasciv pe o blana de leopard. Expozitia, fusese impreuna cu Sorin la vernisaj, a atras atentia, fiindca dincolo de exotismul si impactul imaginilor, un unchi al fetei, angajat al ambasadei declansase un scandal exploatat de toata presa. Soraya plecase la Paris, lasindu-l pe Bogdan in pragul depresiei. Nu mai lucra nimic, se indopa tot timpul cu mincaruri orientale si-si revenise cu greu doar dupa ce aceiasi prieteni, care-l ironizau constant, ii oferisera o slujba la un tabloid. " Nu vrei nici macar un desert? Tiramisu, cannoli con ricota, tartufo, gelato ?" " Nu...dar spune-mi mai stii ceva despre Hexagon?" Bogdan ofta, isi sterse buzele cu servetul de pinza si-si turna vin in pahar: " Hexagonul? A trecut atit de multa vreme de-atunci...eram intr-a unsprezecea la liceu...de fapt, tu ar trebui sa stii mai multe despre ei, doar erai printre cei sase! Eu jinduiam sa intru, fara nicio speranta insa, eram indragostit de una dintre fete, nu mai stiu cum o chema, una scunda, blonda cu pistrui pe tot corpul..." " Camelia. Nu era chiar atit de scunda, doar sclifosita si ne siciia cu mofturile ei...de fapt se purta ca o proasta, doar fiindca ma invidia..." " Toate fetele te invidiau...erai vedeta liceului, dadeai la iATC, ai fost in vara aceea la Costinesti, la nu stiu ce festival si-un regizor te selectase sa dai probe pentru filmul lui..." Un alt spasm de scirba ii urca dinspre diafragma spre esofag. Revazu totul, aivea: plaja pustie la asfintit, miinile lui uscate de batrin, patate de nicotina, cu vene proeminente, pipaindu-i genunchii, soldurile, sinii si gustul gretos de stridie in gura, saliva lui dupa ce sorbise cu nesat, dintre valvele desfacute, carnea gelatinoasa, sarata, si cenusie. Cenusii ii erau si irisii cu luciri de otel si barba rara, neingrijita care-i acoperea pometii ososi, iar valurile terne reverberau la orizont griuri palide de sidef mort. Se prabusise ametita, alunecind in ca un fir de nisip in cochilia interminabila a poftelor barbatului. " Una din fete, Andreea a ajuns psiholog sau medic, i-am vazut poza in ziare, a ramas o figura, la fel ca-n vremurile cind facea parte din gasca..." Strivi mucul cafeniu in scrumiera din portelan care imita o cochilie alba de scoica: " Nu eram o gasca, ne legau chestii mult mai profunde...e drept ca-n perioada aceea eram doar niste adolescenti imbuibati de vise, dar atunci chiar credeam in prietenie, principii, idealuri pure...Hexagonul s-a destramat din cauza mea, atunci cind Sorin..." El sorbi zgomotos o gura de cafea din ceasca minuscula, care aproape se pierdea intre degetele butucanoase, cu unghiile roase si bataturi evidente. " Citi ani ati fost impreuna?" " Trei. Patru...oricum prea multi si nu vreau sa-mi amintesc nimic din viata mea de atunci. Eram prea tineri, el avea obsesiile lui, eu incercam sa devin actrita, apoi tavalugul din 89’, plecarea lui, revenirea in tara..." " Cind a inceput sa bea?" " Nu stiu...de fapt a baut dintotdeauna...chiar cind era una din muchiile Hexagonului si mergeam toti sase la filme timpite, nord-coreene, cumpara tot felul de porcarii alcoolizate si ne pileam in salile de cinema aproape goale." Bogdan infipse lingurita in mormanul de frisca si crema de vanilie dar, inainte de a o duce spre gura, constata: " in vremea aceea eu scriam poezii de amor...cred ca am mai pastrat citeva caiete pline cu versuri naive ascunse prin sertare!" Mintea din nou, cu stingacie sau din rara cochetarie masculina de a nu-si arata sensibilitatea. stiau toti ca versurile lui adolescentine fusesera publicate in revista liceului, iar mai tirziu intr-o antologie , iar destule gisculite din liceu ar fi fost fericite sa se plimbe mina-n mina cu el, pe aleile vreunui parc. isi aprinse o noua tigare: " Bogdan, de ce nu ai dat tu la litere? Multi credeau ca ai talent, puteai sa faci o cariera literara..." inabusindu-si un rigiit discret, dadu a lehamite din mina: " Aiurea, in vremurile alea nu ajungeai scriitor daca nu aveai pile..." " Mai scrii? Hai, marturiseste, n-o sa rid de tine!" El consulta nota de plata si aseza bancnotele in plicul elegant din piele visinie: " Da, mai scriu, dar nu cred ca intereseaza pe nimeni!" isi largi pupilele simulind surpriza si ataca cu o voce galesa: " Poezii? Hai, te rog, Bogdane, citeste-mi mie ...macar una, da ?" Obrajii lui grasi, unsurosi se acoperira de roseata: " Da’ ce crezi draga ca umblu cu plachetele de versuri dupa mine? Mai bine da-mi si mie te rog o tigare...m-am lasat demult de fumat, dar citeodata dupa o masa copioasa..." irisii ii luceau felini in timp ce ii tinea bricheta in dreptul obrazului transpirat al barbatului. " De ce crezi ca as ride de tine? imi plac poeziile de dragoste..." in definitiv ce avea de pierdut? O sa-l asculte recitind, spera sa nu o apuce cascatul, apoi miinile lui mari ii vor atinge neindeminatice si febrile corpul, buzele lui vor alerga lacome pe pielea ei ca niste melci marini, se vor prabusi in asternuturile mototolite mirosind a sudoare si a fructe de mare, iar imaginea lui Sorin facind la infinit dragoste cu o tirfa oarecare se va estompa sub o perdea rosie, fierbinte, de singe. tigara neaprinsa tremura usor in gura barbatului. Adriana isi aseza palma supla si rece peste mina lui si sopti, rasfatindu-se ca o liceana ingenua: " Hai, mergem la tine sa mi le citesti?" | index 'pageview'); 